Griežtis

Griežtis (, sin. Brassica napus var. napobrassica) – bastutinių (Brassicaceae) šeimos dvimetis augalas.

Pirmaisiais metais augina šakniavaisį, kuris valgomas kaip daržovė. Antraisiais metais išleidžia stiebus su geltonais žiedynais, kurie subrandina sėklas ankštarose. Geriausiai auga derlingose priemolio dirvose, nusausintose žemapelkėse. Gerai auga dirvoje, kurioje ankstesniais metais augo ankštiniai augalai, žiemkenčiai. Griežtis sėjamas gegužės mėnesį, eilėmis, 45–60 cm atstumu. Šakniavaisių derlingumas 500–600 cnt/ha.

Šakniavaisiai sandėliuojami rūsiuose, sandėliuose. Lapai naudojami gyvuliams šerti švieži arba iš jų daromas silosas.

Lietuvoje išvesta pašarinių griežčių veislė – 'Dotnuvos baltieji'.

 Etimologija 
Žodis griẽžtis kilęs nuo gríežti (‘pjauti, rėžti; lupti, gremžti; kirsti, kapoti; nusukti daržovių lapus’), plg.  ‘ropė, rapsas’, kuris iš turn ‘sukti’ + vid. angl. nepe ‘ropė’, nes raunamos ropės sukamos). Žemaitijoje žinomas kaip sėtinỹs (sėtìnis, sėt́inis) ← sėt́i (‘berti sėklas’, plg. sėtìnis ‘auginamas sėjant, pasėtasis’). Taip pat vadinamas žodžiu krùčkas (kručkà, grùčkas) ← skolinys iš  (plg. ), nors Pranas Skardžius kildina iš  (‘tokia bulvių veislė“, pažodžiui „kriaušelės“), visgi, labiau tikėtina kad tai gudiškas skolinys, kuris savo ruožtu kilęs iš vok. tarm. Wrûke (‘griežtis’).

 Šaltiniai 

Kategorija:Bastutiniai
Kategorija:Pašariniai augalai
Kategorija:Šakniavaisiai